Artur Gachinskiy. Artur Andreyevich Gachinskiy (ruscha":" "Артур Андреевич Гачинский;" 1993-yil 13-avgust, Moskva) — yakka holda konkida uchish musobaqalarida qatnashgan rossiyalik figurali uchuvchi. Jahon chempionatining bronza medali sovrindori (2011), Yevropa chempionatining kumush medali sovrindori (2012) va Rossiya chempionatining ikki karra kumush medali sohibi (2011, 2012). Rossiyaning xalqaro toifadagi sport ustasi. Gachinskiy 2012-yil aprel holatiga koʻra Xalqaro konkida uchish ittifoqi reytingida beshinchi oʻrinni egallagan. Faoliyati. Artur olti yoshigacha konkida uchganidan soʻng tez orada figurali uchishga oʻtgan. Toʻqqiz yoshida uning oilasi Moskvadan Sankt-Peterburgga koʻchib oʻtgan. Unga Aleksey Mishin murabbiylik qilgan. Artur 2006-yilda oʻsmirlar oʻrtasidagi Rossiya debyut chempionatida bronza medaliga sazovor boʻldi. 2007-yilda Rossiya figurali uchish federatsiyasi 13 yoshli Arturga Rossiyaning „kattalar“ oʻrtasidagi chempionatda ishtirok etishga ruxsat berdi. Oʻsha paytda bu misli koʻrilmagan qaror edi, bunday yosh sportchilar ilgari hech qachon Rossiya chempionatlarida qatnashmagan edi. Artur 18 ta ishtirokchi ichida 14-oʻrinni egalladi. 2007—2008-yillardagi birinchi xalqaro mavsumida Artur oʻsmirlar oʻrtasidagi Gran-prining finaliga yoʻllanma oldi va u yerda birinchi, oxirgi oʻrinni egalladi. Rossiya chempionatida toʻqqizinchi oʻrinni egalladi. Artur 2008—2009-yilgi mavsumda Gran-pri finalida yana birinchi oʻrinni egalladi. Rossiya chempionatida esa oʻninchi oʻrinni egallab, oʻsmirlar oʻrtasidagi mamlakat chempionatida kumush medalni qoʻlga kiritdi. 2009-yilgi oʻsmirlar oʻrtasidagi jahon chempionatida ishtirok etishi kerak boʻlgan Artur shammolashi sababli turnirdan bir kun oldin musobaqani tark etgan. Artur 2013—2014-yilgi Olimpiya mavsumida murabbiyini almashtirdi. 2015-yil boshida u Ispaniyadagi Universiadada bronza medalini qoʻlga kiritdi. Galchinskiy sentyabr oyining oxirida jarohat oldi. U navbatdagi milliy chempionat uchun eʼlon qilinganlar qatorida edi, biroq jarohati tufayli soʻnggi lahzada musobaqani tark etdi. U 2015-yil 24-dekabrdagi chempionat paytida faoliyatini yakunlaganini eʼlon qildi. Natijalari. 2013—2014-yilgi mavsumgacha. J = oʻsmirlar darajasi